SANCO/6442/2009 Rev. 3 (POOL/D4/2009/6442/6442R3-EL.doc)

[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 23.4.2010

COM(2010)176 τελικό

2010/0097 (CNS)

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

για τον καθορισμό κανόνων εισαγωγής, από τη Γροιλανδία στην Ευρωπαϊκή Ένωση, αλιευτικών προϊόντων, ζώντων δίθυρων μαλακίων, εχινόδερμων, χιτωνόζωων, θαλάσσιων γαστερόποδων και υποπροϊόντων τους

(Κείμενο που παρουσιάζει ενδιαφέρον για τον ΕΟΧ) Υποβάλλεται από την Επιτροπή

ΑΙΤΙΟΛΟΓΙΚΗ ΕΚΘΕΣΗ

Η Γροιλανδία και η Ευρωπαϊκή Ένωση σκοπεύουν να συνάψουν συμφωνία υγειονομικού περιεχομένου για ψάρια, αλιευτικά προϊόντα, δίθυρα μαλάκια, χιτωνόζωα και εχινόδερμα (ζωντανά και μη ζωντανά) για ανθρώπινη κατανάλωση, καθώς και για υποπροϊόντα που προέρχονται από αυτές τις πηγές, π.χ. ιχθυάλευρο ή ιχθυέλαιο. Το αντικείμενο μιας τέτοιας συμφωνίας θα είναι η δυνατότητα της Γροιλανδίας να εμπορεύεται αυτά τα προϊόντα με την Ένωση με βάση τους κανόνες της εσωτερικής αγοράς και υπό τον όρο ότι η Γροιλανδία θα μεταφέρει στο εσωτερικό της δίκαιο τους υγειονομικούς και, ενδεχομένως, τους ζωοϋγειονομικούς κανόνες της ΕΕ για τα αλιευτικά προϊόντα, τα δίθυρα μαλάκια και τα υποπροϊόντα που προέρχονται από αυτές τις πηγές.

Η νομική σχέση μεταξύ της Ένωσης και της Γροιλανδίας στηρίζεται σε δύο πυλώνες: Επειδή η Γροιλανδία είναι μία από τις υπερπόντιες χώρες και εδάφη (ΥΧΕ) κατά την έννοια του άρθρου 355 παράγραφος 2 της συνθήκης για τη λειτουργία της Ευρωπαϊκής Ένωσης (ΣΛΕΕ), η σχέση διέπεται πρωταρχικά από τα άρθρα 198 έως 204 της ΣΛΕΕ, όπως ενσωματώθηκαν στην απόφαση για τη σύνδεση των Υπερπόντιων Χωρών και Εδαφών[1] και στην απόφαση ΥΧΕ για τη Γροιλανδία 2006/526/ΕΚ[2]. Οι κανόνες αυτοί ορίζουν κυρίως την υποστήριξη που παρέχει η Ευρωπαϊκή Ένωση στις ΥΧΕ με σκοπό την προαγωγή της οικονομικής και κοινωνικής τους ανάπτυξης και τη σύναψη στενών οικονομικών σχέσεων μεταξύ αυτών και της Ευρωπαϊκής Ένωσης ως συνόλου. Περιλαμβάνουν επίσης διατάξεις για το εμπόριο, ιδίως την αδασμολόγητη πρόσβαση για τα προϊόντα καταγωγής ΥΧΕ στην Ευρωπαϊκή Ένωση. Κατά τα άλλα, οι ΥΧΕ οφείλουν – επειδή δεν αποτελούν μέρος της ενιαίας αγοράς – να τηρούν τις υποχρεώσεις που επιβάλλονται σε τρίτες χώρες, μεταξύ άλλων, σχετικά με τα υγειονομικά πρότυπα.

Σύμφωνα με το άρθρο 204 της ΣΛΕΕ, οι διατάξεις των άρθρων 198 έως 203 εφαρμόζονται στη Γροιλανδία με την επιφύλαξη των ειδικών διατάξεων που περιέχονται στο πρωτόκολλο σχετικά με το ειδικό καθεστώς που εφαρμόζεται στη Γροιλανδία το οποίο προσαρτάται στη Συνθήκη.

Η κατάλληλη νομική μορφή για την προβλεπόμενη υγειονομική και ζωοϋγειονομική συμφωνία μεταξύ της Ένωσης και της Γροιλανδίας σχετικά με την εισαγωγή των εν λόγω προϊόντων είναι μια απόφαση του Συμβουλίου με βάση το άρθρο 203 της ΣΛΕΕ.

Μια απόφαση που βασίζεται στο άρθρο 203 αποτελεί πράξη του δικαίου της Ευρωπαϊκής Ένωσης, που δημιουργεί υποχρεώσεις μεταξύ της Ένωσης και των κρατών μελών της. Η Δανική Υπηρεσία Τροφίμων και Κτηνιατρικών Θεμάτων (DVFA), μέσω της περιφερειακής της αρχής τροφίμων και κτηνιατρικών θεμάτων στη Γροιλανδία, της «Fodevareregion Nord», ενεργεί ως αρμόδια αρχή του τομέα αυτού στη Γροιλανδία και είναι υπεύθυνη για την ουσιαστική εφαρμογή της οικείας υγειονομικής και ζωοϋγειονομικής νομοθεσίας της ΕΕ για τα εν λόγω προϊόντα. Η DVFA παρέσχε επίσημες διαβεβαιώσεις ότι η Γροιλανδία τηρεί τους κανόνες των οικείων διατάξεων της ΕΕ, συμπεριλαμβανομένων των κανόνων για τους ελέγχους εισαγωγών.

Η απόφαση του Συμβουλίου συνοδεύεται από πολιτική δήλωση η οποία εκφράζεται ως κοινή δήλωση, αφενός, της Ευρωπαϊκής Ένωσης και, αφετέρου, της κυβέρνησης της Γροιλανδίας και της κυβέρνησης της Δανίας, με σκοπό την περαιτέρω σύσφιξη των σχέσεων και της συνεργασίας μεταξύ της ΕΕ και της Γροιλανδίας, βάσει κοινών, σε γενικές γραμμές, συμφερόντων, προς αμοιβαίο όφελος του εμπορίου, και την παροχή μακροπρόθεσμης προοπτικής στις αμοιβαίες σχέσεις τους.

2010/0097 (CNS)

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

για τον καθορισμό κανόνων εισαγωγής, από τη Γροιλανδία στην Ευρωπαϊκή Ένωση, αλιευτικών προϊόντων, ζώντων δίθυρων μαλακίων, εχινόδερμων, χιτωνόζωων, θαλάσσιων γαστερόποδων και υποπροϊόντων τους

(Κείμενο που παρουσιάζει ενδιαφέρον για τον ΕΟΧ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για τη λειτουργία της Ευρωπαϊκής Ένωσης, και κυρίως το άρθρο 203,

την πρόταση της Ευρωπαϊκής Επιτροπής,

τη γνώμη του Ευρωπαϊκού Κοινοβουλίου[3],

Έπειτα από διαβίβαση της πρότασης στα εθνικά κοινοβούλια,

Αποφασίζοντας με ειδική νομοθετική διαδικασία,

Εκτιμώντας τα ακόλουθα:

1. Η Γροιλανδία περιλαμβάνεται στον κατάλογο των υπερπόντιων χωρών και εδαφών που παρατίθεται στο παράρτημα ΙΙ της Συνθήκης. Σύμφωνα με το άρθρο 198 της Συνθήκης, σκοπός της σύνδεσης είναι η προώθηση της οικονομικής και κοινωνικής ανάπτυξης των υπερπόντιων χωρών και εδαφών και η δημιουργία στενών οικονομικών σχέσεων μεταξύ αυτών και της Ένωσης στο σύνολό της.

2. Η Δανία και η Γροιλανδία ζήτησαν να επιτραπούν οι εμπορικές συναλλαγές μεταξύ της Ένωσης και της Γροιλανδίας όσον αφορά τα αλιευτικά προϊόντα, τα δίθυρα μαλάκια, τα εχινόδερμα, τα χιτωνόζωα, τα θαλάσσια γαστερόποδα και τα υποπροϊόντα που προέρχονται από αυτές τις πηγές και κατάγονται από τη Γροιλανδία, σύμφωνα με τις διατάξεις του παραρτήματος ΙΙΙ της απόφασης 2001/822/ΕΚ του Συμβουλίου, της 27ης Νοεμβρίου 2001, για τη σύνδεση των Υπερπόντιων Χωρών και Εδαφών με την Ευρωπαϊκή Κοινότητα[4], σύμφωνα με τους κανόνες για τις εμπορικές συναλλαγές εντός της Ένωσης.

3. Είναι σκόπιμο να διεξάγονται αυτές οι εμπορικές συναλλαγές σύμφωνα με τους κανόνες της Ένωσης για την υγεία των ζώων και την ασφάλεια των τροφίμων, οι οποίοι προβλέπονται από τη νομοθεσία της Ένωσης, και επιπλέον σύμφωνα με τους κανόνες για την κοινή οργάνωση της αγοράς αλιευτικών προϊόντων.

4. Συνεπώς, η Δανία και η Γροιλανδία θα πρέπει να δεσμευτούν ότι τα φορτία προϊόντων που αποστέλλονται στην Ευρωπαϊκή Ένωση από τη Γροιλανδία τηρούν τους ισχύοντες κανόνες της Ένωσης για την υγεία των ζώων, την ασφάλεια των τροφίμων και την κοινή οργάνωση της αγοράς αλιευτικών προϊόντων. Οι υπεύθυνοι επιχειρήσεων τροφίμων και ζωοτροφών θα πρέπει να εγγραφούν και να περιληφθούν σε κατάλογο, σύμφωνα με τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων[5].

5. Η αρμόδια αρχή της Γροιλανδίας παρέσχε επίσημες διαβεβαιώσεις στην Επιτροπή σχετικά με τον έλεγχο της συμμόρφωσης με τους κανόνες της Ένωσης και με τις ζωοϋγειονομικές απαιτήσεις για τα οικεία προϊόντα. Οι διαβεβαιώσεις αυτές, αφενός, καλύπτουν τις ισχύουσες διατάξεις που περιέχονται, ιδίως, στον κανονισμό (EΚ) αριθ. 1774/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο[6], στον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης[7] και στην οδηγία 2006/88/EΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων[8], και, αφετέρου, περιλαμβάνουν μια δέσμευση για τη διατήρηση της συμμόρφωσης με τους κανόνες για τις εμπορικές συναλλαγές εντός της Ένωσης.

6. Η οδηγία 96/23/EK του Συμβουλίου, της 29ης Απριλίου 1996, περί λήψεως μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους[9], απαιτεί την κατάρτιση εθνικών σχεδίων παρακολούθησης για ζώα υδατοκαλλιέργειας. Συνεπώς, οι διατάξεις αυτές θα πρέπει να εφαρμόζονται επίσης στη Γροιλανδία.

7. Για να επιτραπεί η εισαγωγή προϊόντων από τη Γροιλανδία στην Ευρωπαϊκή Ένωση σύμφωνα με τους κανόνες που ορίζει η νομοθεσία της Ένωσης για τις εμπορικές συναλλαγές εντός της Ένωσης, η Δανία και η Γροιλανδία θα πρέπει να αναλάβουν να μεταφέρουν και να ενσωματώσουν τις οικείες διατάξεις στη νομοθεσία της Γροιλανδίας πριν από την ημερομηνία έκδοσης της παρούσας απόφασης.Η Δανία και η Γροιλανδία θα πρέπει να δεσμευτούν να εξασφαλίσουν ότι οι εισαγωγές, στη Γροιλανδία, των οικείων προϊόντων από τρίτες χώρες συμμορφώνονται με τους κανόνες της Ένωσης για την υγεία των ζώων και την ασφάλεια των τροφίμων. Οι κτηνιατρικοί έλεγχοι στους συνοριακούς σταθμούς επιθεώρησης στη Γροιλανδία θα πρέπει να διενεργούνται σύμφωνα με τις διατάξεις της οδηγίας 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στον Κοινότητα από τρίτες χώρες[10]. Οι κτηνιατρικοί έλεγχοι στους συνοριακούς σταθμούς επιθεώρησης πραγματοποιούνται σε στενή συνεργασία με τους τελωνειακούς υπαλλήλους. Για την απλούστευση του έργου αυτού, είναι σκόπιμο να παρασχεθούν στις αρμόδιες αρχές οι παραπομπές στη συνδυασμένη ονοματολογία («ΣΟ») που προβλέπεται στο παράρτημα Ι της απόφασης 2007/275/EΚ της Επιτροπής, της 17ης Απριλίου 2007, σχετικά με τους καταλόγους ζώων και προϊόντων που πρέπει να υποβάλλονται σε ελέγχους στους συνοριακούς σταθμούς επιθεώρησης σύμφωνα με τις οδηγίες του Συμβουλίου 91/496/ΕΟΚ και 97/78/ΕΚ [11].

8. Η οδηγία 90/425/ΕΟΚ του Συμβουλίου[12] προβλέπει την εισαγωγή ενός μηχανογραφικού συστήματος σύνδεσης των κτηνιατρικών αρχών προκειμένου, ιδίως, να διευκολυνθούν οι ανταλλαγές πληροφοριών σχετικά με την υγεία και την καλή διαβίωση των ζώων μεταξύ των αρμόδιων αρχών (TRACES). Η απόφαση 2004/292/ΕΚ της Επιτροπής, της 30ής Μαρτίου 2004, σχετικά με την εφαρμογή του συστήματος TRACES[13] ορίζει ότι τα κράτη μέλη οφείλουν να χρησιμοποιούν το εν λόγω σύστημα από την 1η Απριλίου 2004. Το TRACES έχει ουσιαστική σημασία για την αποτελεσματική παρακολούθηση του εμπορίου ζώων και ζωικών προϊόντων και, γι’ αυτό το λόγο, θα πρέπει να χρησιμοποιείται για τη διαβίβαση δεδομένων σχετικά με τις μετακινήσεις και τις εμπορικές συναλλαγές των προϊόντων στη Γροιλανδία.

9. Η εμφάνιση εστιών των ασθενειών των ζώων που αναγράφονται στην οδηγία 82/894/ΕΟΚ του Συμβουλίου, της 21ης Δεκεμβρίου 1982, για τη γνωστοποίηση των ασθενειών των ζώων στο εσωτερικό της Κοινότητας[14] πρέπει να αναφέρεται στην Επιτροπή μέσω του συστήματος γνωστοποίησης ασθενειών ζώων (ADNS), σύμφωνα με την απόφαση 2005/176/EΚ της Επιτροπής, της 1ης Μαρτίου 2005, για τον καθορισμό της κωδικοποιημένης μορφής και των κωδικών όσον αφορά τη γνωστοποίηση ασθενειών ζώων σύμφωνα με την οδηγία 82/894/ΕΟΚ του Συμβουλίου[15]. Οι διατάξεις αυτές θα πρέπει να εφαρμόζονται επίσης στη Γροιλανδία όσον αφορά τα εν λόγω προϊόντα.

10. Ο κανονισμός (EΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων[16] θεσπίζει ένα σύστημα έγκαιρης προειδοποίησης για την κοινοποίηση άμεσων ή έμμεσων κινδύνων για την υγεία των ανθρώπων που προέρχονται από τρόφιμα ή ζωοτροφές. Οι διατάξεις αυτές θα πρέπει να εφαρμόζονται επίσης στη Γροιλανδία όσον αφορά τα εν λόγω προϊόντα.

11. Πριν αρχίσει η Γροιλανδία να διενεργεί κτηνιατρικούς ελέγχους σε προϊόντα που εισέρχονται στη Γροιλανδία από τρίτες χώρες, θα πρέπει να διεξαχθεί επιθεώρηση της Ευρωπαϊκής Ένωσης στη Γροιλανδία με σκοπό να εξακριβωθεί ότι ο συνοριακός σταθμός ή οι συνοριακοί σταθμοί επιθεώρησης στη Γροιλανδία συμβαδίζει ή συμβαδίζουν με τις απαιτήσεις της οδηγίας 97/78/EΚ και του κανονισμού (EΚ) αριθ. 136/2004 της Επιτροπής, της 22ας Ιανουαρίου 2004, για τη θέσπιση διαδικασιών κτηνιατρικών ελέγχων στους συνοριακούς σταθμούς επιθεώρησης της Κοινότητας κατά την εισαγωγή προϊόντων που προέρχονται από τρίτες χώρες[17] και της απόφασης 2001/812/EΚ της Επιτροπής, της 21ης Νοεμβρίου 2001, που προβλέπει τις διατάξεις έγκρισης των μεθοριακών σταθμών επιθεώρησης που είναι υπεύθυνοι για τους κτηνιατρικούς ελέγχους όσον αφορά τα προϊόντα που εισάγονται στην Κοινότητα από τρίτες χώρες[18].

12. Έπειτα από τα θετικά αποτελέσματα της προαναφερόμενης επιθεώρησης, ο συνοριακός σταθμός ή οι συνοριακοί σταθμοί της Γροιλανδίας θα πρέπει να περιληφθεί (-ούν) στον κατάλογο της απόφασης 2009/821/EΚ της Επιτροπής, της 28ης Σεπτεμβρίου 2009, για την κατάρτιση καταλόγου εγκεκριμένων συνοριακών σταθμών ελέγχου, τη θέσπιση ορισμένων κανόνων σχετικά με τους ελέγχους που διενεργούνται από τους εμπειρογνώμονες κτηνιάτρους της Επιτροπής και τη θέσπιση των κτηνιατρικών μονάδων στο Traces[19]. Για την εξασφάλιση αποτελεσματικού ελέγχου των αλιευτικών προϊόντων που εισάγονται στη Γροιλανδία και στην Ευρωπαϊκή Ένωση, είναι σκόπιμο να εφαρμοστεί η παρούσα απόφαση από τη στιγμή που θα εγγραφεί (-ούν) στον κατάλογο της απόφασης 2009/821/ΕΚ ο συνοριακός σταθμός ή συνοριακοί σταθμοί της Γροιλανδίας.

13. Τα μέτρα που απαιτούνται για την εφαρμογή της παρούσας απόφασης θα πρέπει να θεσπιστούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[20].

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1 Αντικείμενο και πεδίο εφαρμογής

Η παρούσα απόφαση εφαρμόζεται στα αλιευτικά προϊόντα, στα δίθυρα μαλάκια, στα εχινόδερμα, στα χιτωνόζωα, στα θαλάσσια γαστερόποδα και στα υποπροϊόντα που προέρχονται από αυτές τις πηγές (στο εξής «τα προϊόντα»), τα οποία κατάγονται από τη Γροιλανδία ή εισέρχονται στη Γροιλανδία και, στη συνέχεια, στην Ευρωπαϊκή Ένωση.

Άρθρο 2Ορισμοί

Για τους σκοπούς της παρούσας απόφασης, ισχύουν οι ακόλουθοι ορισμοί:

α) «δίθυρα μαλάκια»: τα μαλάκια που ορίζονται στο σημείο 2.1 του παραρτήματος I του κανονισμού (ΕΚ) αριθ. 853/2004·

β) «αλιευτικά προϊόντα»: τα προϊόντα που ορίζονται στο σημείο 3.1 του παραρτήματος I του κανονισμού (ΕΚ) αριθ. 853/2004·

γ) «υποπροϊόντα»: τα ζωικά υποπροϊόντα κατά την έννοια του άρθρου 2 παράγραφος 1 στοιχείο α) του κανονισμού (ΕΚ) αριθ. 1774/2002 που προέρχονται από αλιευτικά προϊόντα, δίθυρα μαλάκια, εχινόδερμα, χιτωνόζωα ή θαλάσσια γαστερόποδα·

δ) «προϊόντα καταγωγής Γροιλανδίας»: τα προϊόντα που ορίζονται σύμφωνα με τις διατάξεις του παραρτήματος ΙΙΙ της απόφασης 2001/822/EΚ.

Άρθρο 3Γενικοί κανόνες για τις εμπορικές συναλλαγές αλιευτικών προϊόντων, ζώντων δίθυρων μαλακίων, εχινόδερμων, χιτωνόζωων, θαλάσσιων γαστερόποδων και υποπροϊόντων τους, μεταξύ της Ευρωπαϊκής Ένωσης και της Γροιλανδίας

1. Τα κράτη μέλη επιτρέπουν τις εισαγωγές, στην Ευρωπαϊκή Ένωση, των προϊόντων που προέρχονται από τη Γροιλανδία, σύμφωνα με τη νομοθεσία της Ένωσης για τις εμπορικές συναλλαγές εντός της Ένωσης.

2. Η εισαγωγή των προϊόντων στην Ένωση υπόκειται στους ακόλουθους όρους:

α) ουσιαστική μεταφορά και ενσωμάτωση στη νομοθεσία της Γροιλανδίας των ισχυόντων κανόνων που περιέχονται στη νομοθεσία της Ένωσης για την υγεία των ζώων, την ασφάλεια των τροφίμων και την κοινή οργάνωση της αγοράς αλιευτικών προϊόντων, σε σχέση με αυτά τα προϊόντα·

β) κατάρτιση και ενημέρωση, από τις αρμόδιες αρχές της Δανίας και της Γροιλανδίας, ενός καταλόγου των υπευθύνων επιχειρήσεων ζωοτροφών και τροφίμων που έχουν καταχωριστεί, σύμφωνα με το άρθρο 31 του κανονισμού (EΚ) αριθ. 882/2004·

γ) συμμόρφωση των φορτίων των προϊόντων που αποστέλλονται στην Ευρωπαϊκή Ένωση από τη Γροιλανδία με τους ισχύοντες κανόνες της νομοθεσίας της Ένωσης για την υγεία των ζώων, την ασφάλεια των τροφίμων και την κοινή οργάνωση της αγοράς αλιευτικών προϊόντων·

γ) ορθή εφαρμογή των κανόνων που περιέχονται στη νομοθεσία της Ένωσης για την υγεία των ζώων, την ασφάλεια των τροφίμων και την κοινή οργάνωση της αγοράς αλιευτικών προϊόντων, στην είσοδο των προϊόντων στη Γροιλανδία.

Άρθρο 4Σχέδια παρακολούθησης των ζώων υδατοκαλλιέργειας

Η Δανία και η Γροιλανδία υποβάλλουν στην Επιτροπή, προς έγκριση, σχέδια παρακολούθησης για την ανίχνευση της παρουσίας καταλοίπων και ουσιών σε ζώα υδατοκαλλιέργειας στη Γροιλανδία, σύμφωνα με την οδηγία 96/23/ΕΚ.

Άρθρο 5Έλεγχοι προϊόντων που εισάγονται στη Γροιλανδία από τρίτες χώρες

1. Τα φορτία των προϊόντων που εισέρχονται στη Γροιλανδία από τρίτες χώρες υποβάλλονται σε κτηνιατρικούς ελέγχους, σύμφωνα με τους κανόνες της οδηγίας 97/78/ΕΚ.

Για τη διευκόλυνση των εν λόγω κτηνιατρικών ελέγχων, η Επιτροπή θα παράσχει στις αρμόδιες αρχές της Δανίας και της Γροιλανδίας ττα στοιχεία αναφοράς των προϊόντων στους κωδικούς της συνδυασμένης ονοματολογίας («ΣΟ») που αναγράφονται στο παράρτημα Ι της απόφασης 2007/275/EΚ της Επιτροπής.

2. Οι προτάσεις συνοριακών σταθμών επιθεώρησης στη Γροιλανδία υποβάλλονται στην Επιτροπή προς έγκριση, σύμφωνα με το άρθρο 6 παράγραφος 2 της οδηγίας 97/78/ΕΚ.

Ο κατάλογος συνοριακών σταθμών επιθεώρησης που θα εγκριθεί για τη Γροιλανδία θα περιληφθεί στον κατάλογο των συνοριακών σταθμών επιθεώρησης των κρατών μελών, που εγκρίθηκε σύμφωνα με τις οδηγίες 91/496/EΟΚ και 97/78/EΚ.

Άρθρο 6 Πληροφοριακό σύστημα

1. Τα δεδομένα για τις μετακινήσεις και το εμπόριο προϊόντων στη Γροιλανδία διαβιβάζονται στη δανική γλώσσα μέσω του ολοκληρωμένου μηχανογραφικού κτηνιατρικού συστήματος (TRACES), σύμφωνα με την απόφαση 2004/292/EΚ.

2. Η κοινοποίηση ασθενειών των υδρόβιων ζώων όσον αφορά τα προϊόντα στη Γροιλανδία διαβιβάζεται μέσω του συστήματος γνωστοποίησης ασθενειών ζώων (ADNS), σύμφωνα με την οδηγία 82/894/ΕΟΚ και με την απόφαση 2005/176/EΚ.

3. Η κοινοποίηση άμεσων ή έμμεσων κινδύνων για την υγεία του ανθρώπου, οι οποίοι προέρχονται από τα προϊόντα στη Γροιλανδία διαβιβάζονται μέσω του συστήματος έγκαιρης προειδοποίησης για τα τρόφιμα και τις ζωοτροφές (RASFF) που θεσπίστηκε με τον κανονισμό (ΕΚ) αριθ. 178/2002.

Άρθρο 7Σήμα αναγνώρισης

Τα φορτία των προϊόντων που αποστέλλονται στην Ευρωπαϊκή Ένωση από τη Γροιλανδία φέρουν το σήμα αναγνώρισης «GL» για τη Γροιλανδία, σύμφωνα με τους κανόνες του τμήματος Ι στοιχείο Β του παραρτήματος ΙΙ του κανονισμού (ΕΚ) αριθ. 853/2004.

Άρθρο 8Επιβεβαίωση της συμμόρφωσης με τους όρους που καθορίζονται στην παρούσα απόφαση

Πριν από την ημερομηνία εφαρμογής της παρούσας απόφασης που αναφέρεται στο άρθρο 11, η Δανία και η Γροιλανδία παρέχουν γραπτή επιβεβαίωση ότι έχουν ληφθεί τα απαραίτητα μέτρα για την εφαρμογή της παρούσας απόφασης.

Άρθρο 9Μέτρα εφαρμογής

Τα μέτρα που απαιτούνται για την εφαρμογή της παρούσας απόφασης θεσπίζονται με τη διαδικασία του άρθρου 10.

Άρθρο 10Διαδικασία επιτροπής

1. Η Επιτροπή επικουρείται από τη μόνιμη επιτροπή για την τροφική αλυσίδα και την υγεία των ζώων που έχει συσταθεί βάσει του άρθρου 58 του κανονισμού (EΚ) αριθ. 178/2002.

2. Όταν γίνεται παραπομπή στην παρούσα παράγραφο, εφαρμόζονται τα άρθρα 5 και 7 της απόφασης 1999/468/ΕΚ.

Η προθεσμία που προβλέπεται στο άρθρο 5 παράγραφος 6 της απόφασης 1999/468/EΚ ορίζεται τρίμηνη.

Άρθρο 11Έναρξη ισχύος και εφαρμογή

Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης .

Εφαρμόζεται από την ημερομηνία εγγραφής του πρώτου συνοριακού σταθμού επιθεώρησης της Γροιλανδίας στον κατάλογο της απόφασης 2009/821/ΕΚ.

Βρυξέλλες,

Για το Συμβούλιο

Ο Πρόεδρος

[1] Απόφαση 2001/822/EΚ του Συμβουλίου, της 27ης Νοεμβρίου 2001, για τη σύνδεση των υπερπόντιων χωρών και εδαφών με την Ευρωπαϊκή Κοινότητα (ΕΕ L 314 της 30.11.2001, σ. 1).

[2] Απόφαση 2006/526/EΚ του Συμβουλίου, της 17ης Ιουλίου 2006, για τις σχέσεις μεταξύ της Ευρωπαϊκής Κοινότητας, αφενός, και της Γροιλανδίας και του Βασιλείου της Δανίας, αφετέρου (ΕΕ L 208 της 29.7.2006, σ. 28).

[3] ΕΕ C […] της […], σ. […].

[4] ΕΕ L 314 της 30.11.2001, σ. 1.

[5] ΕΕ L 165 της 30.4.2004, σ. 1.

[6] ΕΕ L 273 της 10.10.2002, σ. 1.

[7] ΕΕ L 139 της 30.4.2004, σ. 55.

[8] ΕΕ L 328 της 24.11.2006, σ. 14.

[9] ΕΕ L 125 της 23.5.1996, σ. 10.

[10] ΕΕ L 24 της 30.1.1998, σ. 9.

[11] ΕΕ L 116 της 4.5.2007, σ. 9.

[12] ΕΕ L 224 της 18.8.1990, σ. 29.

[13] ΕΕ L 94 της 31.3.2004, σ. 63.

[14] ΕΕ L 378 της 31.12.1982, σ. 58.

[15] ΕΕ L 59 της 5.3.2005, σ. 40.

[16] ΕΕ L 31 της 1.2.2002, σ. 1.

[17] ΕΕ L 21 της 28.1.2004, σ. 11.

[18] ΕΕ L 306 της 23.11.2001, σ. 28.

[19] ΕΕ L 296 της 12.11.2009, σ. 1.

[20] ΕΕ L 184 της 17.7.1999, σ. 23.